
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης της περιοχής «Άνω Νεάπολη» του 
δήμου Νίκαιας (ν. Αττικής). 1 

ΑΠΟΦΑΣΕΙΣ 

Τροποποίηση ρυμοτομικού σχεδίου Μεταμόρφωσης Ν. Αν. Αττικής 
στα Ο.Τ 314-315 . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης της περιοχής «Άνω Νεάπολη» του δή¬ 
μου Νίκαιας (ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 (ΦΕΚ 33/Α), όπως τροποποιήθηκε 
με το ν. 1512/85 (ΦΕΚ 4/Α) και ειδικότερα τα άρθρα 6 (παρ. 1,4,5 
και 6), 7 (παρ. 1,2 και 4) και 43 (παρ. 3). 

2. Τις διατάξεις του ν. 1512/85 (ΦΕΚ 4/Α) και ειδικότερα το άρ¬ 
θρο 2. 

3. Τις διατάξεις του ν.δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 3. 

4. Τις διατάξεις του ν. 1558/85 (ΦΕΚ 137/Α) και ειδικότερα το 
άρθρο 23 παρ. 1. 

5. Τις διατάξεις του ν. 1577/85 (ΦΕΚ 210/Α) όπως τροποποιή¬ 
θηκε με τον. 1647/86 (ΦΕΚ 141/Α) και ειδικότερα τα άρθρα 6 (παρ. 
1), 7,8 (παρ. 1) και 9. 

6. Την υπ’αρ. 17801/6011/3.3.87 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου δήμου Νίκαιας (ν. Αττικής)» (ΦΕΚ 217/Δ/ 
87). 

7. Το υπ’ αρ. 86371/1254/14.3.86 έγγραφο του Υπουργείου Γε¬ 
ωργίας Δ/νσης Προστασίας Δασών και Δ.Π. 

8. Τις υπ’ αρ. 547/83, 93/84, 347/85, 526/85 γνωμοδοτήσεις 
του Δημοτικού Συμβουλίου Νίκαιας. 

9. Τις υπ’ αρ. 1/1985 (21η συνεδρίαση) και 2/1986 (3η συνε¬ 
δρίαση) γνωμοδοτήσεις τους Συμβουλίου Χωροταξίας, Οικισμού και 
Περιβάλλοντος νομού Αττικής. 

10. Την υπ’ αρ. 379/1987 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο της περιοχής «Άνω Νεάπολη» του 
δήμου Νίκαιας (ν. Αττικής), με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρου πλατείας, χώρων 
παιδικής χαράς, χώρου νηπιαγωγείου, χώρου βρεφονηπιακού σταθ¬ 


μού, χώρου λυκείου, χώρου πάρκου, χώρου πρασίνου, χώρων στάθμευ¬ 
σης αυτοκινήτων (Ρ), όπως οι ρυθμίσεις αυτές φαίνονται στα χρωματι¬ 
σμένα τέσσερα (4) σχετικά πρωτότυπα διαγράμματα σε κλίμακα 
1:1000 που έγουν θεωρηθεί από τον Προϊστάμενο της Δ/νσης Πολεο- 
δομικών Εφαρμογών με την υπ’ αρ. 46993/1987 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Η περιοχή, της οποίας το πολεοδομικό σχέδιο εγκρίνεται με το άρθρο 
1 του παρόντος, υπάγεται ως προς την εισφορά σε γη στις διατάξεις των 
παράγρ. 4 και επόμενες του άρθρου 8 του ν. 1337/83. 

Άρθρο 3. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 4. 

1. α) Στα υπ’ αρ. 294, 305, 306 και 311 οικοδομικά τετράγωνα 
καθορίζεται η χρήση γενικής κατοικίας, όπως προσδιορίζεται με το άρ¬ 
θρο 3 του από 23.2.87 π.δ/τος (ΦΕΚ 166/Δ). 

β) Τα επαγγελματικά εργαστήρια που περιλαμβάνονται στην παρα¬ 
πάνω χρήση προσδιορίζονται στην παρ. 6 του άρθρου 1 και στον πίναικα 
του άρθρου 2 του π.δ/τος 84/84 (ΦΕΚ 33/Α). 

2. Στους λοιπούς οικοδομήσιμους χώρους πλην των χώρων ειδικών 
χρήσεων καθορίζεται η χρήση αμιγούς κατοικίας, όπως προσδιορίζεται 
με το άρθρο 2 του από 23.2.87 π.δ/τος (ΦΕΚ 166/Δ). 

3. Η ανωτέρω περιοχή, της οποίας το πολεοδομικό σχέδιο εγκρίνεται 
με το άρθρο 1 του παρόντος, καθορίζεται ως Ζώνη Κοινωνικού Συντελε¬ 
στή, όπως φαίνεται περικλειόμενη με την ένδειξη ΖΚΣ στα παραπάνω 
διαγράμματα. 

4. Στην ζώνη αυτή για την εφαρμογή των κατά το άρθρο 6 παρ. 6 
του ν. 1337/83 προγραμμάτων εφαρμόζεται δεύτερος αυξημένος συ¬ 
ντελεστής δόμησης (κοινωνικός συντελεστής) 1,50. 

Άρθρο 5. 

Στην πρόσοψη των οικοπέδων οικοδομημένων ή μη επιβάλλεται προ¬ 
κήπιο πλάτους τριών (3) μέτρων, όπως φαίνεται στα ίδια διαγράμματα. 

Άρθρο 6. 

Α) Τα ελάχιστα όρια εμβαδού και προσώπου και οι λοιποί όροι και 
περιορισμοί δόμησης των οικοπέδων ορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα με όποιες διαστάσεις εμφανίζονται 
στην οριστική πράξη εφαρμογής της πολεοδομικής μελέτης. 

3. Επιπλέον των διατάξεων των παρ. 1 και 2 τα οικόπεδα θεωρού¬ 
νται άρτια και οικοδομήσιμα α) εφόσον εγγράφεται μέσα σ’ αυτά κάτοψη 
κτιρίου με ελάχιστη επιφάνεια 50 μ2 και ελάχιστη πλευρά 5 μέτρα και 
β) δε δημιουργήθηκαν από κατάτμηση που έγινε κατά παράβαση των 
διατάξεων του από 22.6.83 π.δ/τος «Καθορισμός ζώνης οικιστικού 
ελέγχου (ΖΟΕ) και κατωτάτου ορίου κατάτμησης σε ολόκληρη την 
εκτός σχεδίου και εκτός ορίων οικισμών προϋφισταμένων του 1923 πε¬ 
ριοχή του Ν. Αττικής (ΦΕΚ 284/Δ). 

4. Μέγιστο ποσοστό κάλυψης πενήντα τοις εκατό (50%) της επιφά¬ 
νειας του οικοπέδου. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου ορίζεται συντελε¬ 
στής δόμησης ένα (1,0) για οικόπεδα εμβαδού μικρότερου ίων 150 τ.μ. 
εφόσον η συνολική επιφάνεια ορόφων δεν υπερβαίνει τα εκατόν είκοσι 
(120) τ.μ. Η εξαίρεση αυτή έχει εφαρμογή μόνο σε οικόπεδα που έχουν 
προκύψει από κατάτμηση μέχρι την 10.3.1982 αφού αφαιρεθεί το εμ¬ 
βαδόν της εισφοράς σε γη που καθορίζεται στο ν. 1337/83. 

7. Μέγιστο επιτρεπόμενο ύψος των κτιρίων έντεκα (11) μέτρα. 

Β) Οι όροι και περιορισμοί δόμησης των χώρων νηπιαγωγείου βρε¬ 
φονηπιακού σταθμού και λυκείου που καθορίζονται με το άρθρο του πα¬ 
ρόντος ορίζονται ως εξής: 

- Μέγιστο ποσοστό κάλυψης: τριάντα τοις εκατό (30%) της επιφά¬ 
νειας τους. 

- Συντελεστής δόιεησης: έξι δέκατα (0,6). 


- Μέγιστο επιτρεπόμενο ύψος: επτά και μισό (7,50) μέτρα. 

- Ελάχιστη απόσταση των κτιρίων από τα όρια του οικοπέδου και τις 
ρυμοτομικές γραμμές πέντε (5) μέτρα. 

. Άρθρο 7. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 7 Αυγούστου 1987 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΑΠΟΦΑΣΕΙΣ 

Αρίθ. 13372/272/87 (2) 

Τροποποίηση ρυμοτομικού σχεδίου Μεταμόρφωσης Ν. Ανατ. Αττικής 
στα Ο.Τ. 314-315. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις α) του Ν.Δ/τος της 17.7.23 «περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 29 και β) της παρ. 2 του άρθρου 4 του Ν. 622/ 
1977 «περί εισπράξεως υπό του Δημοσίου Ταμείου των δια την έκδοσιν 
οικοδομικών αδειών καταβαλλομένων φόρων κλπ.» (ΦΕΚ 17ΙΑ). 

2) Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3) Τις διατάξεις του Ν. 3200/1955 «περί διοικητικής αποκεντρώ- 
σεως» (ΦΕΚ 97/Α). 

4) Τις διατάξεις του άρθρου 1 του ΑΝ. 314/68 «περί παροχής εις 
τον Υπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεως σχεδίων πόλεων και 
Κωμών» (ΦΕΚ 47/Α) όπως αντικαταστάθηκε με το ΝΔ.1018/1971 


(ΦΕΚ 220/Α) και συμπληρώθηκε με την παρ. 2 του άρθρου 33 του Ν. 
1337/83 «Επέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις» (ΦΕΚ 33/Α). 

5) Τις διατάξεις του από 9.5.86 Π.Δ/τος ΦΕΚ 70Α/86. 

6) Τις υπ’ αρ. 235/83, 180/85, 19/86 αποφάσεις Δ. Συμβουλίου 
Μεταμόρφωσης. 

6) Το πρακτικό 21 της συνεδρίας για το θέμα του Νομαρχιακού Συμ¬ 
βουλίου Χωροταξίας, Οικισμού και Περιβάλλοντος Ν. Ανατολικής Ατ¬ 
τικής, αποφασίζουμε: 

Εγκρίνεται η τροποποίηση στα 314-315 Ο.Τ. για την επέκταση της 
πλατείας όπως φαίνεται στο σχέδιο που συνοδεύει την απόφαση αυτή σε 
κλίμακα 1:500. 

Η ισχύς της απόφασης αυτής αρχίζει από την ημέρα της δημοσιεύ- 
σεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αγία Παρασκευή, 13 Ιουλίου 1987 
Ο Νομάρχης 
ΗΡ. ΠΑΠΑΔΟΠΟΤΛΟΣ 

